बिहार में कैमूर जिले के भभुआ थाना क्षेत्र में इंटरमीडियट के एक छात्र को पाकिस्तान की खुफिया एजेंसी आईएसआई में शामिल होने के लिए शुक्रवार को आए एक कथित फोन कॉल की पुलिस ने जांच शुरू कर दी है। पुलिस अधीक्षक हरप्रीत कौर ने शनिवार को बताया कि भभुआ थाना क्षेत्र में आने वाले अखलासपुर गांव के निवासी मुकेश कुमार एक स्थानीय कालेज में इंटरमिडियट की पढ़ाई करने के साथ कपडों की एक दुकान में सेल्समैन का पार्टटाइम काम करता है। उसे कल सुबह 9 बज कर 58 मिनट पर पाकिस्तान के एक नंबर से फोन कॉल आया।

उन्होंने बताया कि व्यस्तता के कारण मुकेश कॉल रिसीव नहीं कर पाया लेकिन उसने जब बाद में उसी नंबर पर कॉल बैक किया तो दूसरी ओर से बताया गया कि बात पाकिस्तान से हो रही है। उसे कथित तौर पर कहा गया कि आईएसआई में शामिल होने पर बहुत पैसा मिलेगा। कौर ने बताया कि मुकेश ने तत्काल कॉल काट दी और स्थानीय भभुआ थाना में लिखित शिकायत दर्ज कराई। पुलिस मामले की जांच कर रही है।

Hindi News के लिए हमारे साथ फेसबुक, ट्विटर, लिंक्डइन, टेलीग्राम पर जुड़ें और डाउनलोड करें Hindi News App। में रुचि है तो

